Ko Āwherika te paparahi rahinga whenua tuarua, taupori tuarua o te ao. Kapi ai 30.2 miriona km2 (6% o te mata tapeke o te ao, 20.4% o te matawhenua o te ao) e te paparahi nei, whai hoki ōna moutere pātata. 1.1 piriona tāngata e noho ana ki Āwherika, arā, āhua 15% o te taupori o te ao. Karapotia te paparahi e te Moana Rōwhenua ki te raki, e te Kōawa Suez me te Moana Kura ki te taha o te Kūrae Sinai ki te whakarua, e te Moana Īnia k te paeroa, ā, e te Moana Ranatiki i te hauāuru. He wāhanga hoki te moutere o Madagascar me ētahi atu tinimoutere whakaehu. E 54 ōna wehenga whakamihi tutuki, e iwa ngā takiwā, ā, e rua ngā wehenga motuhake ā-meka me te whakamihi taparere, whakamihi-kore rānei.